מרסל מחלוף

מרסל מחלוף (נולדה ב-24 במאי 1963) היא מדענית ישראלית, פרופסור להנדסת ביוטכנולוגיה והנדסת מזון, המפתחת בין היתר אמצעים לטיפול במחלת הסרטן ולהנדסת רקמות. דיקנית הפקולטה להנדסת ביוטכנולוגיה ומזון בטכניון.

ביוגרפיה

ילדותה
מחלוף נולדה בשנת 1963 בקזבלנקה שבמרוקו ועלתה לישראל יחד עם אמה וסבתה עוד באותה שנה. המשפחה התאקלמה באשדוד, בה גדלה והתחנכה. בילדותה למדה בבית הספר היסודי "אחדות" ובנעוריה למדה בתיכון "מקיף א'". לאחר תום לימודיה התגייסה לצה"ל ולאחר הכשרה של כשנה בבית הספר הטכני של חיל האוויר, שירתה כטכנאית קשר בחיל האוויר.

לימודיה
לאחר שחרורה מהצבא בשנת 1984, החלה ללמוד לתואר ראשון במחלקה למדעי החיים באוניברסיטה העברית בירושלים ובשנת 1987 סיימה את לימודיה.

לאחר מכן עברה לערד, החלה ללמוד בשנת 1987 לתואר השני במחלקה להנדסה ביו-רפואית והנדסת כימיה באוניברסיטת בן-גוריון, וסיימה בשנת 1990. היא המשיכה לתואר שלישי במחלקה להנדסת ביוטכנולוגיה באוניברסיטת בן-גוריון בבאר שבע.

בסיום הלימודים, בשנת 1997, קיבלה את אות הדוקטורט ונסעה ללימודי הבתר-דוקטורט בבית הספר לרפואה באוניברסיטת הרווארד בבוסטון במסצ'וסטס שבארצות הברית למשך 4 שנים.

ב-2001 התקבלה לטכניון לפקולטה להנדסת ביוטכנולוגיה ומזון.

תחומי מחקר
שלושת תחומי המחקר העיקריים שלה הם:
 פיתוח מערכות שחרור מבוקר לתרופות, בעיקר מערכות ספציפיות טבעיות לסרטן.
 מערכות לא ורליות לתרפיה גנטית כגון גלי אולטרסאונד להחדרת גנים שמבטאות תרופות אנטי סרטניות וגם מערכת הובלה ננומטריות להחדרה של גנים.
 הנדסת רקמות: שימוש במטריצה חוץ תאית כפלטפורמה לתיקון של רקמת לב, כלי דם ולבלב.

מינויים אקדמיים 
 2001-2007 מרצה בכירה, הפקולטה להנדסת ביוטכנולוגיה ומזון, טכניון-מכון הטכנולוגי לישראל, חיפה, ישראל.
 2007-2014 - חברה בפקולטה להנדסת ביוטכנולוגיה ומזון, טכניון-מכון הטכנולוגי לישראל, חיפה, ישראל.
 2009-היום - יושבת ראש תוכנית בביוטכנולוגיה, טכניון-מכון הטכנולוגי לישראל, חיפה, ישראל.
 2011-היום - סגנית דיקן, הפקולטה להנדסת ביוטכנולוגיה ומזון, טכניון-מכון הטכנולוגי לישראל, חיפה, ישראל.
 2015-היום - סגנית נשיא סגן מנהל למחקר פרה-קליני, רשות המחקר של הטכניון.

ניסיון בהוראה
 2001-היום - ביו-פרדות בביוטכנולוגיה (לתואר ראשון)
 2002-היום - ביו-טכנולוגיה של תאי היונק (לתואר ראשון ושני)
 2006-היום - הנדסת רקמות (לתואר ראשון ובוגרי קורס)
 2009-היום - מיקרו וננו-אנקפסולציה במזון וביוטכנולוגיה

פעילויות מחלקתיות
 2001-2009 - קצינת בטיחות פקולטה
 2011-2015 - מתאם תלמידי המט"ח
 2011-2014 - יועצת השנה הראשונה הפקולטה לסטודנטים לתואר ראשון

חברות בארגונים מקצועיים
 2001-היום - חברה באגודה הבינלאומית לחקר הסרטן
 2001-היום - חברה באגודה הבינלאומית לבקרת משלוח
 2003-2006 - חברה בחברה הביולוגית הבינלאומית
 2003-2006 - חברה באיגוד האירופי והישראלי לריפוי גנים
 2006- היום - חברה באיגוד הריפוי הגנטי האמריקאי

פרסים והוקרה
 2001-2004 - כלת פרס "Alon Award" למצוינות במדע
 2006 - כלת פרס "Gutwirth Award" על הישגיה בתחום הריפוי הגנטי
 2010 - כלת פרס חדשנות הטכניון "Innovation Award"
 2014 - כלת פרס "Juludan" עבור מחקר חדשני מצטיין
 2018 - נבחרה להדליק משואה בטקס הדלקת המשואות ביום העצמאות ה-70 למדינת ישראל
2019 - זוכת אות קרן אייסף לתרומה לחברה לקהילה
2022 - אות אבירת מרכז פרס לשלום ולחדשנות

קישורים חיצוניים

 הדף של מרסל מחלוף באתר הטכניון
 כתבה על מרסל מחלוף באתר "גלובס"
 כתבה על קורות חייה של מרסל מחלוף באתר "גלובס"
 כתבה על ממצאיה של מרסל מחלוף באתר nrg
 חמש חוקרות מצטיינות דיקניות בטכניון, דיגיטל, 25 בדצמבר 2016
 פרופ’ מרסל מחלוף מהטכניון נבחרה להדליק משואה ביום העצמאות ה-70 של מדינת ישראל, על פרופ' מרסל מחלוף, מעבדתה, ועבודתה המדעית. הטכניון, חיפה
 אתר המותאם לילדים ונוער על פרופ' מרסל מחלוף

הערות שוליים

מדעניות ישראליות
מדענים ישראלים
בוגרי מקיף א' (אשדוד)
בוגרות מקיף א' (אשדוד)
בעלות תואר דוקטור מאוניברסיטת בן-גוריון בנגב
בעלי תואר דוקטור מאוניברסיטת בן-גוריון בנגב
ישראליות ילידות מרוקו
ישראלים ילידי מרוקו
עולות בשנות ה-1960
עולים בשנות ה-1960
אשדוד: אישים
בוגרות האוניברסיטה העברית בירושלים
בוגרי האוניברסיטה העברית בירושלים
סגל הטכניון - מכון טכנולוגי לישראל
משיאי משואה ביום העצמאות: 2018
ישראליות שנולדו ב-1963
ישראלים שנולדו ב-1963